OPĆINA VILJEVO 

objavljuje početak savjetovanja sa zainteresiranom javnošću za nacrt prijedloga akta

O D L U K E

            za dodjelu potpora mladim obiteljima  za rješavanje stambenog pitanja
na području Općine Viljevo

 



Predlagatelj:

Na temelju članka  35. Zakona o lokalnoj i područnoj (regionalnoj) samoupravi („Narodne novine broj“ 33/01,60/01, 129/05, 109/07, 125/08, 36/09, 150/11, 144/12, 19/13, 137/15 i 123/17, 98/19, 144/20) i članka 34. Statuta Općine Viljevo („Službeni glasnik Općine Viljevo“ broj: 3/25), Općinsko vijeće Općine Viljevo 




OBRAZLOŽENJE PRAVILNIKA  O  UPRAVLLJANJU I KORIŠTENJU DRUŠVENIH DOMOVA U VLASNIŠTVU OPĆINE VILJEVO 



RAZLOG DONOŠENJA

Ovom Odlukom uređuju se opći uvjeti, mjere i postupak za dodjelu bespovratnih novčanih sredstava (nadalje u tekstu: poticaj) mladim obiteljima (nadalje u tekstu: korisnici poticaja),na području Općine Viljevo, za  dodjelu financijskih potpora iz Proračuna Općine Viljevo  za rješavanje stambenih pitanja: 
kupnju stana ili kuće, gradnju kuće, 
rekonstrukciju stana ili kuće, odnosno ulaganje u poboljšanje uvjeta stanovanja (nastavno: adaptaciju stana ili kuće) 
Pojedini izrazi sukladno Odluci o dodjeli potpora mladim obiteljima na području Općine Viljevo  za rješavanje stambenog pitanja imaju sljedeće značenje: 
Mlada obitelj su bračni ili izvanbračni drugovi, životni partneri ili neformalni životni partneri od kojih barem jedan od njih na dan podnošenja prijave nije navršio 45 godina, odnosno jednoroditeljska obitelj koju čine djeca i jedan roditelj ili samohrani roditelj koji nije navršio 45 godina života. 
Dijete je malodobno dijete, odnosno punoljetno dijete na redovnom školovanju, a najkasnije do navršene 26. godine života. 
Podnositelj prijave je predstavnik obitelji koji podnosi prijavu u ime obitelji. 
Samohrani roditelj je roditelj koji živi sam s djetetom, sam skrbi o njemu i sam ga uzdržava. Jednoroditeljska obitelj je obitelj u kojoj žive dijete odnosno djeca i jedan roditelj. 
Rekonstrukcija stana ili kuće je dograđivanje, odnosno nadograđivanje postojećeg stana ili kuće s važećom projektnom dokumentacijom i pravomoćnom važećom građevinskom dozvolom. 
Adaptacija stana ili kuće je sanacija postojećeg prostora kojom se ne mijenja usklađenost građevine s lokacijskim uvjetima u skladu s kojima je izgrađena (unutar postojećih gabarita), odnosno ulaganje u poboljšanje uvjeta stanovanja kako bi se predmetni prostor prilagodio trenutnim potrebama (radovi zbog dotrajalosti, obnavljanje postojećih nekonstruktivnih dijelova). 

Savjetovanje s javnošću provodi se u razdoblju:
- od 16. srpnja  2026. godine do 15. kolovoza 2026. godine

POZIVAJU SE ZAINTERESIRANE OSOBE NA DOSTAVLJANJE PRIJEDLOGA,
ODNOSNO MIŠLJENJA U SVEZI S NACRTOM AKTA:

· osobnom dostavom u prostorije Općine Viljevo, Jedinstveni upravni odjel, Braće Radića 87, 31531 Viljevo 
· e -mailom na adresu: procelnik@viljevo.hr, najkasnije do 15. kolovoza  2026. godine.

Sukladno odredbama članka 11. Zakona o pravu na pristup informacijama („Narodne novine“ br. 25/13, 85/15, 69/22) nakon provedenog savjetovanja sa zainteresiranom javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti zainteresiranu javnost putem svoje web stranice na kojoj će objaviti Izvješće o provedenom savjetovanju sa zainteresiranom javnošću. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg nacrta Pravilnika o provedbi postupka jednostavne nabave. 
